
9 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 403 


ΑΠΟΦΑΣΕΙΣ 

Αριθμ. Φ25α/18434/Δ 4 

Οργάνωση, Λειτουργία και Υλοποίηση Εναλλα¬ 
κτικής Ενισχυτικής Διδασκαλίας στα μαθήματα 
«Νέα Ελληνικά» και «Μαθηματικά»των Πιλοτικών 
ΕΠΑ.Λ. της Δράσης «Μια Νέα Αρχή στα ΕΠΑ.Λ. 
(ΜΝΑΕ)» για το σχολικό έτος 2017-18. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΠΑΙΔΕΙΑΣ, 
ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 
ΚΑΙ Ο ΑΝΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις της περίπτ. δ' της παρ. 1, της περίπτ. 
ε' της παρ. 2 και ιδίως της παρ. 14 του άρθρου 26 του 
ν. 4368/2016 (Α' 21) «Μέτρα για την επιτάχυνση του 
κυβερνητικού έργου και άλλες διατάξεις», όπως τρο¬ 
ποποιήθηκαν με τις παρ. 5, 6 και 7 του άρθρου 89 του 
ν. 4485/2017 (ΑΊ 14) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

2. Τις διατάξεις του άρθρου 23 του ν.4270/2014 (Α' 143) 
«Αρχές δημοσιονομικής διαχείρισης και εποπτείας (εν¬ 
σωμάτωση Οδηγίας 2011/85/ΕΕ) - δημόσιο λογιστικό 
και άλλες διατάξεις». 

3. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

4. Τις διατάξεις του π.δ. 42/2017 (Α' 68), «Τροποποίηση 
του π.δ. 56/2016 (Α' 91) "Φοίτηση και Αξιολόγηση των 
μαθητών του Επαγγελματικού Λυκείου (ΕΠΑ.Λ.)"». 

5. Τη με αριθ. Υ197/2016 (Β'3722) απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση». 

6. Τη με αριθμ. 201408/Υ1 /25-11-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων 
Δημήτριο Μπαξεβανάκη». 

7. Τη με αριθμ. 3271/28-08-2017 (Υ.Ο.Δ.Δ. 429/ 
04-09-2017) απόφαση του Υπουργού Παιδείας, Έρευνας 
και Θρησκευμάτων με θέμα: «Σύσταση και συγκρότη¬ 
ση Επιστημονικής Επιτροπής στο πλαίσιο της πιλοτικής 


εφαρμογής της Δράσης (7, 8, 9). 10.4.1.06.02: "Δράσεις 
υποστήριξης Επαγγελματικής Εκπαίδευσης - Κατάρτισης 
και Μαθητείας _ Μια Νέα Αρχή στα ΕΠΑΛ", Παρέμβαση: 
"Υποστήριξη Σχολικών Μονάδων ΕΠΑΛ"στο πλαίσιο του 
Ε.Π."Ανάπτυξη Ανθρώπινου Δυναμικού, Εκπαίδευσης και 
Δία Βίου Μάθηση"του ΕΣΠΑ 2014-2020». 

8. Τη με αριθμ. πρωτ. 14423/27-09-2017 (ΑΔΑ: ΩΒ1Υ- 
465ΧΙ8-Ψ31) Πρόσκληση (Κωδ. ΕΔΒΜ57) της Ειδικής 
Γραμματείας Διαχείρισης Τομεακών ΕΠ του ΕΚΤ του 
Υπουργείου Οικονομίας και Ανάπτυξης, για την υποβολή 
προτάσεων στο Επιχειρησιακό Πρόγραμμα «Ανάπτυξη 
Ανθρώπινου Δυναμικού, Εκπαίδευση και Δια Βίου Μά¬ 
θηση». 

9. Την υπ'αριθμ.πρωτ. 15907/17-11-2017 (ΑΔΑ:ΩΡ0Ι- 
465ΧΙ8-ΘΧ3) απόφαση Ένταξης της πράξης «Μια Νέα 
Αρχή στα ΕΠΑΛ - Υποστήριξη σχολικών μονάδων ΕΠΑΛ», 
με κωδικό ΟΠΣ 5010706. 

10. Την υπ'αριθμ. πρωτ. 49/Δ4/25-01-2018 εισήγηση 
του Προϊσταμένου της Διεύθυνσης Επαγγελματικής Εκ¬ 
παίδευσης του Υπουργείου Παιδείας, Έρευνας και Θρη¬ 
σκευμάτων. 

11. Την υπ'αριθμ. πρωτ. 210331 /Β1/Φ.7/1057/30-11- 
2017 εισήγηση της Προϊσταμένης της Γενικής Διεύθυν¬ 
σης Οικονομικών Υπηρεσιών του Υπουργείου Παιδείας, 
Έρευνας και Θρησκευμάτων. 

12. Το γεγονός ότι από την παρούσα απόφαση προκα- 
λείται δαπάνη εις βάρος του κρατικού προϋπολογισμού 
ύψους 174.960,00 € για το σχολικό έτος 2017-2018, η 
οποία θα καλυφθεί από τον προϋπολογισμό του συγ- 
χρηματοδοτούμενου σκέλους του Προγράμματος Δημο¬ 
σίων Επενδύσεων του ΥΠ.Π.Ε.Θ. σε βάρος του έργου με 
κωδικό 2017ΣΕ34510056 (ΜΙ5 5010706), τίτλο «Μια Νέα 
Αρχή στα ΕΠΑΛΎποστήριξη Σχολικών Μονάδων ΕΠΑΛ» 
της ΣΑΕ 3451, (Απόφαση Ένταξης ΑΔΑ: ΩΡ0Ι465ΧΙ8-ΘΧ3) 
και δικαιούχο της Επιτελική Δομή ΕΣΠΑ,Τομέα Παιδείας, 
αποφασίζουμε: 

Άρθρο 1 

1. Στο πλαίσιο της υλοποίησης της πράξης «Μια Νέα 
Αρχή στα ΕΠΑ.Λ. - Υποστήριξη σχολικών μονάδων 
ΕΠΑ.Λ.» του Επιχειρησιακού Προγράμματος «Ανάπτυξη 
Ανθρώπινου Δυναμικού, Εκπαίδευση και Δια Βίου Μά¬ 
θηση», το οποίο χρηματοδοτείται από το Ευρωπαϊκό 
Κοινωνικό Ταμείο και το Ελληνικό Δημόσιο, εφαρμόζεται 
πρόγραμμα εναλλακτικής ενισχυτικής διδασκαλίας και 

ορίζονται οι εξής σχολικές μονάδες της Δευτεροβάθμι¬ 
ας Επαγγελματικής Εκπαίδευσης που εντάσσονται στην 
πιλοτική εφαρμογή: 

Ιο ΕΠΑ.Λ. Δάφνης 

Ιο ΕΠΑ.Λ. Καισαριανής 

1 ο ΕΠΑ.Λ. Δραπετσώνας 

3ο ΕΠΑ.Λ. Σιβιτανιδείου 

3ο ΕΣΠΕΡΙΝΟ ΕΠΑ.Λ. Αγίων Αναργύρων 

1 ο ΕΠΑ.Λ. Χαλκίδας 

2ο ΕΠΑ.Λ. Χαλκίδας 

ΕΠΑ.Λ. Λαγκαδά 

Ιο ΕΠΑ.Λ. Μυτιλήνης 

Η Εναλλακτική Ενισχυτική Διδασκαλία είναι ενισχυτική 
διδασκαλία που έχει ως σκοπό τη βελτίωση των μαθη¬ 
σιακών επιδόσεων των μαθητών, την παιδαγωγική υπο¬ 
στήριξή τους και παρέχεται παράλληλα στις τάξεις των 
σχολικών μονάδων της δευτεροβάθμιας επαγγελματικής 
εκπαίδευσης. 

Το Πρόγραμματης Εναλλακτικής Ενισχυτικής Διδασκα¬ 
λίας (ΕΕΔ) υλοποιείται σύμφωνα με τα οριζόμενα στην 
περίπτωση δ) της παρ. 1, στην περίπτωση ε) της παρ. 2 
και ιδίως στην παρ. 14 του άρθρου 26 του ν.4368/2016 
(Α' 21), όπως τροποποιήθηκαν μετιςπαρ. 5,6 και 7 του 
άρθρου 89 του ν. 4485/2017 (ΑΊ14). 

Η Εναλλακτική Ενισχυτική Διδασκαλία (ΕΕΔ) εφαρ¬ 
μόζεται για το σχολικό έτος 2017-2018 στις προανα- 
φερθείσες εννέα (9) σχολικές μονάδες της πιλοτικής 
εφαρμογής και αφορά στη διδασκαλία των μαθημάτων 
«Νέα Ελληνικά» και «Μαθηματικά» με προτεραιότητα 
στους μαθητές/τριες της Α' τάξης των ΕΠΑ.Λ. της Πιλο¬ 
τικής Εφαρμογής της Δράσης «Μια Νέα Αρχή στα ΕΠΑ.Λ. 
(ΜΝΑΕ)» με συνδιδασκαλία από δεύτερο εκπαιδευτικό 
της ίδιας ειδικότητας μέσα στην τάξη. Η Εναλλακτική 
Ενισχυτική Διδασκαλία (ΕΕΔ) υλοποιείται σύμφωνα με τα 
αντίστοιχα Ωρολόγια Προγράμματα Σπουδών (ΩΠΣ), τα 
Αναλυτικά Προγράμματα Σπουδών (ΑΠΣ) με στόχο την 
ενίσχυση του γλωσσικού και αριθμητικού γραμματισμού 
των μαθητών/μαθητριών των ΕΠΑ.Λ. κατά το πνεύμα 
και το περιεχόμενο των προβλεπομένων ως ανωτέρω. 

Στη συνδιδασκαλία διδάσκουν ο Υπεύθυνος Καθη¬ 
γητής Μαθήματος (ΥΜ) και ο Συνεργάτης Καθηγητής 
Μαθήματος (ΣΜ), οι οποίοι αποτελούν τη Διδακτική 
Ομάδα. Κύριο αντικείμενο της συνεργασίας τους είναι 
ο σχεδιασμός και η υλοποίηση της συνδιδασκαλίας στα 
αντίστοιχα μαθήματα και η διαφοροποίηση της διδασκα¬ 
λίας σύμφωνα με τα χαρακτηριστικά των μαθητών και 
μαθητριών προς επίτευξη των στόχων της Εναλλακτικής 
Ενισχυτικής Διδασκαλίας (ΕΕΔ) και η διαμόρφωση του 
βέλτιστου κλίματος μάθησης και λειτουργίας των μα¬ 
θητών/τριών στην σχολική κοινότητα, σύμφωνα με τους 
στόχους της Δράσης «Μια Νέα Αρχή στα ΕΠΑ.Λ. (ΜΝΑΕ)». 

Η Εναλλακτική Ενισχυτική Διδασκαλία (ΕΕΔ) εφαρμό¬ 
ζεται εντός του προβλεπόμενου ωραρίου και κατά τη 
διάρκεια των προβλεπόμενων από το πρόγραμμα ωρών 
των μαθημάτων «Νέα Ελληνικά» και «Μαθηματικά» στις 
εννέα (9) σχολικές μονάδες Δ/θμιας Επαγγελματικής Εκ¬ 
παίδευσης της Πιλοτικής Εφαρμογής. 


Η ανάθεση της διδασκαλίας του Μαθή ματος στα Τμή¬ 
ματα των ΕΠΑ.Λ. σε δύο εκπαιδευτικούς γίνεται από τον 
οικείο Σύλλογο Διδασκόντων (ΣΔ) με απόφασή του στην 
οποία αποδίδεται σε κάθε εκπαιδευτικό αντίστοιχα και 
ο ρόλος «του Υπεύθυνου Καθηγητή Μαθήματος» (ΥΜ) 
και «του Συνεργάτη Καθηγητή Μαθήματος» (ΣΜ). Οι εκ¬ 
παιδευτικοί αυτοί υποστηρίζονται στο έργο τους από 
μέλη ΕΕΠ που ανήκουν στον κλάδο ΠΕ 23 Ψυχολόγων, 
από επιμορφωτικές - υποστηρικτικές συναντήσεις που 
οργανώνονται στο πλαίσιο της ΜΝΑΕ. 

2. Υποχρεώσεις Υπευθύνου Καθηγητή Μαθήματος (ΥΜ): 

Πέραν των προβλεπόμενων στα πλαίσια των καθηκό¬ 
ντων του ως εκπαιδευτικού υπεύθυνου του μαθήματος 
οφείλει να συνεργάζεται ως μέλος της Διδακτικής Ομά¬ 
δας με τον Συνεργάτη Καθηγητή Μαθήματος (ΣΜ). 

Υποχρεώσεις Συνεργάτη Καθηγητή Μαθήματος (ΣΜ): 

- Επιτελεί το έργο της Εναλλακτικής Ενισχυτικής Δι¬ 
δασκαλίας (ΕΕΔ) που του ανατίθεται από τον Σύλλογο 
Διδασκόντων (ΣΔ). 

- Συνεργάζεται, ως μέλος της Διδακτικής Ομάδας από 
κοινού με τον Υπεύθυνο Καθηγητή Μαθήματος (ΥΜ). 

- Συμμετέχει στο σχεδίασμά και την υλοποίηση της 
συνδιδασκαλίας με σκοπό την εκμετάλλευση του μέγι- 
στου των δυνατοτήτων που παρέχει η μορφή αυτή της 
διδασκαλίας, συμμετέχει ενεργά στις σχετικές επιμορφω¬ 
τικές συναντήσεις με τους επιστημονικούς συνεργάτες 
της ΜΝΑΕ, σε δειγματικές διδασκαλίες κ.λπ. 

- Συμμετέχει στην περιγραφή των επιδόσεων των 
μαθητών και στην ανατροφοδότηση των μαθητών και 
γονέων/κηδεμόνων, 

- Αναλαμβάνει τη διεκπεραίωση των ανατιθέμενων 
στο πλαίσιο της ΜΝΑΕ εργασιών (συμπλήρωση εγγρά¬ 
φων, σύνταξη σύντομων εκθέσεων κ.λπ.), 

- Συμμετέχει στο Σύλλογο Διδασκόντων (ΣΔ) και τις 
Παιδαγωγικές Συνεδριάσεις του και στα συμβούλια τά¬ 
ξης 

3. Οι μαθητές/μαθήτριες που συμμετέχουν στο πι¬ 
λοτικό πρόγραμμα «Μια Νέα Αρχή στα ΕΠΑΛ» (ΜΝΑΕ), 
αξιολογούνται σύμφωνα με τα προβλεπόμενα στις κεί¬ 
μενες σχετικές διατάξεις από τον Υπεύθυνο Καθηγητή 
Μαθήματος (ΥΜ). 

Άρθρο 2 

1. Η λειτουργία του προγράμματος εναλλακτικής 
ενισχυτικής διδασκαλίας διέπεται από τις ισχύουσες 
διατάξεις των τυπικών νόμων και των κανονιστικών 
αποφάσεων που διέπουν τη λειτουργία της Δημόσιας 
Δευτεροβάθμιας Επαγγελματικής Εκπαίδευσης. 

2. Οι Περιφερειακοί Διευθυντές Εκπαίδευσης πέραν 
των γενικότερων αρμοδιοτήτων τους: 

ί. Αποφασίζουν για την απόσπαση ή διάθεση εκπαι¬ 
δευτικών που ανήκουν σε άλλο ΠΥΣΔΕ από εκείνο του 
πιλοτικού σχολείου. 

ϋ. Εγκρίνουν τη διεξαγωγή των σεμιναρίων που υλο¬ 
ποιούνται στο πλαίσιο του προγράμματος «Μια Νέα 
Αρχή στα ΕΠΑ.Λ. (ΜΝΑΕ)». 

Μί. Συνεργάζονται με την Επιτελική Δομή ΕΣΠΑΤομέα 
Παιδείας για την υλοποίηση των στόχων του προγράμ¬ 
ματος. 

3. Οι Προϊστάμενοι Επιστημονικής Καθοδήγησης των 
Περιφερειακών Διευθύνσεων Εκπαίδευσης: 

ί. Συνεργάζονται με την Επιστημονική Επιτροπή και το 
ΙΕΠ για την υλοποίηση των στόχων του προγράμματος. 

Ν. Προωθούν και διευκολύνουν τη δικτύωση των εν¬ 
διαφερομένων σχολείων για την παρακολούθηση του 
προγράμματος ΜΝΑΕ, την υιοθέτηση από μη πιλοτικά 
σχολεία εθελοντικών δράσεων και τη διάχυση των απο¬ 
τελεσμάτων στα σχολεία της οικείας ΠΔΕ. 

4. Οι Διευθυντές Δευτεροβάθμιας Εκπαίδευσης: 

ί. Αποφασίζουν για την απόσπαση ή διάθεση εκπαι¬ 
δευτικών εντός του οικείου ΠΥΣΔΕ, για τις ανάγκες του 
προγράμματος. 

ϋ. Αποφασίζουν τις προσλήψεις αναπληρωτών εκπαι¬ 
δευτικών για τις ανάγκες του προγράμματος. 

Μί. Τοποθετούν τους εκπαιδευτικούς, λαμβάνοντας 
υπόψη τον αριθμό των τμημάτων κατά προτεραιότητα 
της Α' τάξης ΕΠΑ.Λ. που λειτουργούν στις παραπάνω 
σχολικές μονάδες και σύμφωνα με τις ισχύουσες διατά¬ 
ξεις των τυπικών νόμων και των κανονιστικών αποφά¬ 
σεων που διέπουν τη λειτουργία της Δημόσιας Δευτε¬ 
ροβάθμιας Επαγγελματικής Εκπαίδευσης. 

ίν. Συνεργάζονται με τους σχολικούς συμβούλους των 
αντίστοιχων γνωστικών αντικειμένων και τους σχολικούς 
συμβούλους που έχουν την παιδαγωγική ευθύνη των 
σχολικών μονάδων που εφαρμόζεται το πρόγραμμα 
εναλλακτικής ενισχυτικής διδασκαλίας, τους Προϊσταμέ¬ 
νους Εκπαιδευτικών Θεμάτων των οικείων Διευθύνσεων 
Εκπαίδευσης κ.λπ. 

ν. Συνεργάζονται με την Επιτελική Δομή ΕΣΠΑ Παιδεί¬ 
ας, το Ινστιτούτο Εκπαιδευτικής Πολιτικής (ΙΕΠ), τη Δ/ 
νση Επαγγελματικής Εκπαίδευσηςτου ΥΠ.Π.Ε.Θ. και την 
Επιστημονική Επιτροπή για την υλοποίηση των στόχων 
του προγράμματος. 

5. Οι αρμόδιοι Σχολικοί Σύμβουλοι Επιστημονικής 
και Παιδαγωγικής Ευθύνης των σχολικών μονάδων στις 
οποίες λειτουργούν τα τμήματα εναλλακτικής ενισχυτι- 
κής διδασκαλίας: 

ί. Συνεργάζονται με το Ινστιτούτο Εκπαιδευτικής Πολι¬ 
τικής (ΙΕΠ) και την Επιστημονική Επιτροπή για την υλο¬ 
ποίηση των στόχων του προγράμματος. 

ϋ. Συντάσσουν σχετικές εκθέσεις για την υλοποίηση 
του προγράμματος. 

ίίί. Συμμετέχουν σε συναντήσεις καθ' όλη τη διάρκεια 
υλοποίησης του προγράμματος. 

ίν. Έχουν την επιστημονική και παιδαγωγική υποστή¬ 
ριξη των εκπαιδευτικών, που διδάσκουν στα τμήματα 
εναλλακτικής ενισχυτικής διδασκαλίας. 

ν. Έχουν εν γένειτην υποστήριξη υλοποίησης των γε¬ 
νικότερων στόχων του προγράμματος. 

6. Οι Διευθυντές των παραπάνω σχολικών μονάδων, 
πέραν των γενικότερων αρμοδιοτήτων τους: 

ί. Συνεργάζονται με το Σύλλογο Διδασκόντων και το 
Σύλλογο Γονέων και Κηδεμόνων, προς ενημέρωση των 
μαθητών και των γονέων και κηδεμόνων του σχολείου 
για τη λειτουργία του προγράμματος. 

Μ. Ενημερώνουν το Διευθυντή Εκπαίδευσης σχετικά 
με τη δυνατότητα διάθεσης εκπαιδευτικών της σχολικής 
μονάδας για συμπλήρωση διδακτικού ωραρίου. 


Μί. Αναλαμβάνουν την υλικοτεχνική υποστήριξη της 
μαθησιακής διαδικασίας και των δραστηριοτήτων του 
προγράμματος. 

ίν. Εγκρίνουν τις άδειες των διδασκόντων εκπαιδευτι¬ 
κών στο πρόγραμμα. 

ν. Συνεργάζονται με την Επιστημονική Επιτροπή για 
την υλοποίηση των στόχων του προγράμματος. 

νί. Προωθούν και διευκολύνουν τη δικτύωση των σχο¬ 
λείων και τη διάχυση στα όμορα σχολεία της Διεύθυνσης 
ή σε σχολεία που επιθυμούν να συνεργαστούν. 

7. Η Επιστημονική Επιτροπή του προγράμματος της 
πράξης «Μια Νέα Αρχή στα ΕΠΑ.Λ. - Υποστήριξη σχο¬ 
λικών μονάδων ΕΠΑ.Λ.» έχει τις αρμοδιότητες που πε- 
ριγράφονται στην υπ' αριθμ. 3271/28-08-2017 (Υ.Ο.Δ.Δ. 
429) απόφαση του Υπουργού Παιδείας, Έρευνας και 
Θρησκευμάτων. 

8. Το ΙΕΠ αναλαμβάνει την υλοποίηση της επιμόρφω¬ 
σης των συμμετεχόντων στο πλαίσιο της πράξης «Μια 
Νέα Αρχή στα ΕΠΑ.Λ. - Υποστήριξη σχολικών μονάδων 
ΕΠΑ.Λ.». 

9. Τα μέλη του Ειδικού Εκπαιδευτικού Προσωπικού 
(ΕΕΠ) που ανήκουν στο κλάδο ΠΕ23 Ψυχολόγων συνερ¬ 
γάζονται στο πλαίσιο εφαρμογής παρεμβάσεων ψυχοκοι- 
νωνικής στήριξης των μαθητών/μαθητριών των ΕΠΑ.Λ. 
σύμφωνα με τα καθήκοντα και τις αρμοδιότητες που 
προβλέπονται στην υπ' αριθμ. 14268/ΓΔ4/30-08-2017 
(Β' 3032) απόφαση του Υπουργού Παιδείας, Έρευνας και 
Θρησκευμάτων και τους στόχους προγράμματος «Μια 
Νέα Αρχή στα ΕΠΑΛ (ΜΝΑΕ)». 

Άρθρο 3 

1. Για τη στελέχωση των τμημάτων εναλλακτικής 
ενισχυτικής διδασκαλίας μπορούν να διατίθενται εξο- 
λοκλήρου μόνιμοι εκπαιδευτικοί των κλάδων ΠΕ02 και 
ΠΕ03 που βρίσκονται στη διάθεση των οικείων ΠΥΣΔΕ 
ή, εφόσον αυτό δεν είναι εφικτό, να διατίθενται για τη 
συμπλήρωση του υποχρεωτικού διδακτικού τους ωρα¬ 
ρίου ή, σε περίπτωση που και αυτό δεν καταστεί δυνατό, 
να αποσπώνται εκπαιδευτικοί στη σχολική μονάδα στην 
οποία εφαρμόζεται το πρόγραμμα εναλλακτικής ενισχυ- 
τικής διδασκαλίας. Η διάθεση ή η απόσπαση γίνεται για 
ένα διδακτικό έτος και προτάσσονται οι εκπαιδευτικοί 
της οικείας Διεύθυνσης Εκπαίδευσης που υποβάλλουν 
δηλώσεις προτίμησης. Κατά τα λοιπά εφαρμόζονται οι 
κείμενες διατάξεις για τις διαθέσεις και τις αποσπάσεις 
των εκπαιδευτικών. 

2. Σε περίπτωση που τα τμήματα εναλλακτικής ενι- 
σχυτικής διδασκαλίας δεν μπορούν να στελεχωθούν 
από μόνιμους εκπαιδευτικούς, δύναται να προσλαμ¬ 
βάνονται αναπληρωτές εκπαιδευτικοί με μειωμένο 
ωράριο διδασκαλίας και να απασχολούνται σύμφωνα 
με τη διαδικασία και το ωράριο που προβλέπεται στην 
κείμενη νομοθεσία. Σε περίπτωση που οι αναπληρωτές 
εκπαιδευτικοί δεν συμπληρώνουν το ωράριό τους (έως 
15 ώρες) κατά προτεραιότητα στην Α' τάξη της σχολικής 
μονάδας, όπως ορίζει η πράξη «Μια Νέα Αρχή στα ΕΠΑ.Λ. 
- Υποστήριξη σχολικών μονάδων ΕΠΑ.Λ.», μπορούν να 
το συμπληρώνουν σε τμήματα εναλλακτικής ενισχυτι- 




5350 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'403/09.02.2018 


κής διδασκαλίας της Β' και Γ' τάξης της ίδιας σχολικής 
μονάδας με αιτιολογημένη απόφαση του Συλλόγου Δι¬ 
δασκόντων του σχολείου. 

3. Οι προσλήψεις των αναπληρωτών εκπαιδευτικών 
γίνονται με τη χρήση των ενιαίων υφιστάμενων πινά¬ 
κων αναπληρωτών εκπαιδευτικών Δ.Ε.των αντίστοιχων 
κλάδων του ΥΠ.Π.Ε.Θ. και σύμφωνα με τη δήλωση πε¬ 
ριοχών προτίμησης για πρόσληψη των εγγεγραμμένων 
σε αυτούς. 

4. Ο χρόνος υπηρεσίας στα τμήματα εναλλακτικής 
ενισχυτικής διδασκαλίας προσμετράται ως χρόνος δι¬ 
δακτικής προϋπηρεσίας. 

Άρθρο 4 

Στο τέλος του διδακτικού έτους, με ευθύνη του Διευ¬ 
θυντή, κατόπιν εισήγησης του Συλλόγου Διδασκόντων 
των πιλοτικών ΕΠΑ.Λ., οργανώνονται συναντήσεις για 
τον απολογισμό και την αξιολόγηση των διαδικασιών, 
της υποστήριξης και της λειτουργίας των τμημάτων 
εναλλακτικής ενισχυτικής διδασκαλίας αλλά κυρίως για 
τη διατύπωση προτάσεων βελτίωσης και για την κατα¬ 
γραφή του εκπαιδευτικού ή άλλου υλικού το οποίο δη- 
μιουργήθηκε. Στις συναντήσεις αυτές (δια ζώσης ή μέσω 
διαδικτύου) μπορούν να συμμετέχουν οι εκπαιδευτικοί 
που δίδαξαν στα τμήματα Εναλλακτικής Ενισχυτικής Δι¬ 
δασκαλίας, τα μέλη ΕΕΠ που ανήκουν στον κλάδο ΠΕ 23 


Ψυχολόγων, οι Σύμβουλοι Καθηγητές που θα οριστούν 
στα πιλοτικά σχολεία με απόφαση του Συλλόγου Διδα¬ 
σκόντων καθώς και οι Σχολικοί Σύμβουλοι ειδικότητας 
και παιδαγωγικής ευθύνης. 

Οι απολογιστικές εκθέσεις, συμπεριλαμβανομένων 
των προτάσεων και του υλικού υποβάλλονται από τις 
σχολικές μονάδες στη Διεύθυνση Επαγγελματικής Εκ¬ 
παίδευσης του ΥΠ.Π.Ε.Θ. 

Από τη δημοσίευση της παρούσας παύει να ισχύει η 
με αριθμ. Φ25α/216503/Δ4/08-12-2017 (Β' 4316) υπουρ¬ 
γική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 2 Φεβρουάριου 2018 

